|  |
| --- |
| РЕПУБЛИКА СРБИЈА  grb_opstine_kosjeric  **ОПШТИНА КОСЈЕРИЋ** |

На основу члана 7. ст.1 Одлуке о подизању и одржавању споменика, спомен обележја и мурала на територији општине Косјерић („Службени лист општине Косјерић“ бр.3/12), чл.40 Статута општине Косјерић („Службени лист општине Косјерић“ бр.3/19)Скупштина општине Косјерић, дониси:

**ОДЛУКУ**

**О УКЛАЉАЊУ И ИЗРАДИ МУРАЛА МИЛАНА ЈОВЧИЋАИ ПЕТРА ЛАЗИЋА**

1. ОДОБРАВА СЕ **уклањање** мурала Милана Јовчића и Петра Лазића који се налазе на објекту - зграда Народне библиотеке ул.Олге Грбић бр.5, кат.пар.бр.910 КО Варош Косјерић, према улици „Брезин сокак“, а према иницијативи Народне библиотеке „Сретен Марић“ Косјерић;
2. ОДОБРАВА СЕ **израда** мурала на Милана Јовчића и Петра Лазића на објекту - зграда Народне библиотеке ул.Олге Грбић бр.5, кат.пар.бр.910 КО Варош Косјерић – према улици „Брезин сокак“ а према иницијативи Народне библиотеке „Сретен Марић“ Косјерић од 30.08.2023.године.
3. Комисија за споменике, спомен-обележја и израду мурала на територији општине Којсерић, која је образована посебним решењем Скупштине општине Косјерић број 352-4/2018 од 14.јула 2018.године (14.октобар 2022.године), спровешће поступак за израду мурала а по окончању поступка одобрење за израду мурала донеће служба за урбанизам – Општинске управе Косјерић.

СКУПШТИНА ОПШТИНЕ КОСЈЕРИЋ ПРЕДСЕДНИК СКУПШТИНЕ

Број: 652-00001/2023 Татјана Коковић

Датум \_\_\_\_\_\_\_\_\_\_\_

СЕКРЕТАР СКУПШТИНЕ

Јовиша Лазаревић

О б р а з л о ж е њ е

Народна библиотека „Сретен Марић“ Косјерић упутила је захтев, 30.08.2023.године, Скупштини општине Косјерић, да се због почетка радова на саниацији фасаде и крова и замени столарије, односно унапређењу енергетске ефикасности зграде Народне библиотеке, ул.Олге Грбић бр. 5, кат.пар.бр.910 КО Варош Косјерић, уклоне мурали Милана Јовчића и Петра Лазића осликани на делу зграде према улици „Брезин сокак“ и исти поново израде - осликају на истом делу зграде по завршетку грађевинских радова.

Чланом 5. Одлуке о подизању и одржавању споменика, спомен обележја и мурала на територији општине Косјерић регулисано је да иницијативу за подизање споменика, односно подизање спомен-обележја и израду мурала може дати свако физичко и правно лице.

Иницијатива се подноси у писаном облику и мора бити образложена, а може да садржи и предлог места локације за подизтање споменика, спомен обележја и израду мурала.

Чланом 6. Одлуке утврђено је да се иницијатива упућује Комисији за споменике, спомен-обележја и израду мурала на територији општионе Косјерић.

Стручне и административне послове за Комисију обавља Служба за урбанизам, Општинеске управе Косјерић.

Чланом 7. Одлуке одређено је да Скупштина општине Косјерић доноси Одлуку о подизању споменика и спомен обележја, односно израду мурала, на предлог Општинског већа, коме иницијативу доставља Комисија.

Чланом 8. Одлуке одређено је да по донетој Одлуци Скупштине општине Косјерић, Комисија спроводи поступак избора идејног решења израде мурала.

Чланом 10. Одлуке одређено је да по окончању поступка, одобрење за израду мурала доноси Служба за урбанизам – Општинске управе Косјерић.

Чланом 11. Одлуке одређено је да се спомен обележја односно мурал, може преместити, односно уклонити, ако за то постоје оправдани разлози. Одлука о премештању, односно уклањању споменика, спомен обележја и мурала доноси се на начин и по поступку за њихово подизање односно постављање и израду.

На основу предње описаног, одлучено је као у диспозитиву.

Обрадила:

Драга Белић