|  |
| --- |
| **РЕПУБЛИКА СРБИЈА**  grb_opstine_kosjeric  **ОПШТИНА КОСЈЕРИЋ**  КОМИСИЈА ЗА СПОМЕНИКЕ, СПОМЕН ОБЕЛЕЖЈА И ИЗРАДУ МУРАЛА |

Број:652-1/2023

Датум:19.09.2023

К О С Ј Е Р И Ћ

На основу члаана 44 став 1 Статута општине Косјерић (Сл.лист општине Косјерић бр.3/19) члана 6 Одлуке о подизању и одржавању споменика, спомен облежја и мурала на територији општине Косјерић (Сл. Лист општине Косјерић бр.3/12, Комисија за споменике , спомен-обележја и израду мурала на територији општине Косјерић, образована решењем Скупштине општине Косјерић бр.352-4/2018 од 14.10.2022 године, даје:

М И Ш Љ Е Њ Е

1. Да се прихвати иницијатива Народне библиотеке „Сретен Марић“ Косјерић за уклањање мурала Милана Јовчића и Петра Лазића који се налазе на објекту - зграда Народне библиотеке ул.Олге Грбић бр.5, кат.пар.бр.910 КО Варош Косјерић, – према улици „Брезин сокак“ и њихову поновну израду на истом делу зграде по завршетку радова на санацији фасаде и крова на објекту.
2. Предлаже се Општинском већу општине Косјерић да утврди предлог одлуке о уклањању и подизању мурала из става 1. ове Одлуке и достави га Скупштини општине Косјерић на усвајање.

О б р а з л о ж е њ е

Народна библиотека „Сретен Марић“ Косјерић упутила је захтев, 30.08.2023.године, Скупштини општине Косјерић, да се због почетка радова на саниацији фасаде и крова и замени столарије, односно унапређењу енергетске ефикасности зграде Народне библиотеке, ул.Олге Грбић бр. 5, кат.пар.бр.910 КО Варош Косјерић, уклоне мурали Милана Јовчића и Петра Лазића осликани на делу зграде према улици „Брезин сокак“ и исти поново израде - осликају на истом делу зграде по завршетку грађевинских радова.

Чланом 5. Одлуке о подизању и одржавању споменика, спомен обележја и мурала на територији општине Косјерић регулисано је да иницијативу за подизање споменика, односно подизање спомен-обележја и израду мурала може дати свако физичко и правно лице.

Иницијатива се подноси у писаном облику и мора бити образложена, а може да садржи и предлог места локације за подизтање споменика, спомен обележја и израду мурала.

Чланом 6. Одлуке утврђено је да се иницијатива упућује Комисији за споменике, спомен-обележја и израду мурала на територији општионе Косјерић.

Стручне и административне послове за Комисију обавља Служба за урбанизам, Општинеске управе Косјерић.

Чланом 7. Одлуке одређено је да Скупштина општине Косјерић доноси Одлуку о подизању споменика и спомен обележја, односно израду мурала, на предлог Општинског већа, коме иницијативу доставља Комисија.

Чланом 11. Одлуке одређено је да се спомен обележја односно мурал, може преместити, односно уклонити, ако за то постоје оправдани разлози. Одлука о премештању, односно уклањању споменика, спомен обележја и мурала доноси се на начин и по поступку за њихово подизање односно постављање и израду.

ПРЕДСЕДНИК КОМИСИЈЕ

Биљана Ђуровић

\_\_\_\_\_\_\_\_\_\_\_\_\_\_\_\_\_\_\_\_\_\_\_